

**ROMÂNIA**

**JUDEŢUL MUREŞ**

**COMUNA chibed**

**CONSILIUL LOCAL**

**HOTĂRÂREa nr. 29 / 2023**

**din 11 mai 2023**

**privind constituirea Grupului de Lucru la nivelul comunei Chibed, județul Mureş, în vederea identificării şi luării în evidenţă a aşezărilor informale, stabilirii situaţiei persoanelor şi imobilelor cuprinse în acestea şi stabilirii măsurilor de intervenţie pentru îmbunătăţirea condiţiilor de locuit şi asigurarea unor condiţii decente de viaţă pentru persoanele vulnerabile**

Consiliul local al Comunei Chibed,

În şedinţa ordinară din 11 mai 2023,

Având în vedere referatul de aprobare nr. 5107/11.04.2023 prezentat de Primarul Comunei Chibed, dl. Dósa Sándor, privind constituirea Grupului de Lucru la nivelul comunei Chibed, județul Mureş, în vederea identificării şi luării în evidenţă a aşezărilor informale, stabilirii situaţiei persoanelor şi imobilelor cuprinse în acestea şi stabilirii măsurilor de intervenţie pentru îmbunătăţirea condiţiilor de locuit şi asigurarea unor condiţii decente de viaţă pentru persoanele vulnerabile, raportul de specialitate al secretarului general al comunei nr. 5198/13.04.2023 şi Avizele comisiilor de specialitate pentru adoptarea proiectului de hotărâre,

Văzând adresa Consiliului Județean Mureș – Direcția Amenajare Teritoriu și Urbanism nr. 9904/29.03.2023,

În conformitate cu prevederile:

* art. 191 din Legea nr. 350/2001 privind amenajarea teritoriului şi urbanismul, cu modificările şi completările ulterioare,
* art. 383, alin. (1) din Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul Ministrului Dezvoltării Regionale și Administrației Publice nr. 233/2016, cu modificările şi completările ulterioare,

În temeiul art.129, alin.(1), alin.(2), lit.„d”, alin.(7), lit.„b”, art.139 alin.(1) şi art.196 alin.(1) lit.”a” din Ordonanța de urgență nr. 57/2019 privind Codul Administrativ, cu modificările și completările ulterioare

**h o t ă r ă ș t e :**

**Art.1.** Se aprobă constituirea Grupului de Lucru la nivelul Comunei Chibed, județul Mureș, în vederea identificării şi luării în evidenţă a aşezărilor informale, stabilirii situaţiei persoanelor şi imobilelor cuprinse în acestea şi stabilirii măsurilor de intervenţie pentru îmbunătăţirea condiţiilor de locuit şi asigurarea unor condiţii decente de viaţă pentru persoanele vulnerabile, în următoarea componență:

|  |  |
| --- | --- |
| Președinte: | - Szilveszter László, viceprimar |
| Membrii: | - Dósa Csilla-Beáta, secretar general |
|  | - Dósa Ilona, responsabil urbanism |
|  | - Mátyus Ilona-Margit, consilier social |
|  | - Orbán Sándor, consilier al primarului |
|  | - Mátyus Susana, consilier local |
|  | - Dósa IbolyA, consilier local |
|  | - Barabási Zsuzsánna, directorul școlii gimnaziale |
|  | - Szabó István, șeful postului de poliție |

**Art.2.** Atribuțiile Grupului de Lucru sunt prevăzute în Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul Ministrului Dezvoltării Regionale și Administrației Publice nr. 233/2016, cu modificările şi completările ulterioare .

**Art.3.** Cu aducerea la îndeplinire a prezentei hotărâri se însărcinează viceprimarul comunei Chibed și Grupul de Lucru constituit conform art.1.

**Art.4.** Prezenta hotărâre se comunică, prin grija secretarului general al comunei, Primarului comunei Chibed, membrii Grupului de Lucru constituit conform art.1, Consiliului Județean Mureș – Direcția Amenajare Teritoriu și Urbanism, Instituţiei Prefectului - Judeţul Mureş și se aduce la cunoștință publică prin afișare.

**PREŞEDINTE DE ŞEDINŢĂ**

 **Szilveszter László** *AVIZAT PENTRU LEGALITATE*

 **SECRETAR GENERAL**

 **Dósa Csilla-Beáta**

Hotărârea a fost adoptată cu \_\_\_\_ voturi „pentru”, \_\_\_ voturi „împotriva”, \_\_\_voturi „abţinere” din totalul de \_\_\_ consilieri locali prezenţi.